ผมไปทำงานตากแดด พอตอนเย็นมันมีจุดสีขาวกลมตามรูขุมขนที่มือทั้ง2ข้าง เป็นมาจะอาทิตย์นึงแล้ว ผมอยากรู้ว่าเป็นอะไรหรือครับ
สวัสดีค่ะ จุดขาวๆที่บริเวณมือ 2 ข้างดังกล่าวมานั้น อาจเกิดจาก เป็นรอยขาวตามหลังการอักเสบของผิวหนัง โรคด่างขาว โรคความผิดปกติของเม็ดสี การถูกทำลายของเม็ดสีจากการโดนสารเคมี การติดเชื้อราเช่น เกลื้อนที่ผิวหนัง เป็นต้นโดยอาจจะสัมพันธ์หรือไม่สัมพันธ์กับการถูกแดดก็ได้ ถ้ายังมีจุดขาวๆเป็นมากขึ้นเรื่อยๆ หรือเป็นคนเหงื่อออกเยอะ ซึ่งจะเสี่ยงต่อการเป็นเกลื้อนที่ผิวหนังได้ ควรจะไปพบแพทย์เพื่อตรวจเพิ่มเติมในเบื้องต้นไม่ไปแกะเกาบริเวณที่เป็น ใช้น้ำเปล่าสะอาดล้าง รักษาความสะอาดไม่ให้เกิดการอับชื้น ใช้ครีมบำรุงหรือครีมกันแดดทาผิวได้ตามปกติ